**Батыс Сібір - нағыз тозақ .**

Жебемей жетім менен жесіріңді,

Қу жендеттер аямасқа бекінді.

Төресін Архангельск айдап салған,

Батыс Сібір- нағыз тозақ секілді.

Заман лебі, уақыт желі дегізген,

Адамын отқа қақтап жегізген.

Тергеулер НКВД өткізген,

 Атамды сырқатқа да жеткізген.

Қысы ұзақ, Могочино көктемі ауыр,

Асылым айыптаудан болды-ау жауыр.

Шалқып аққан Обь өзені куәсің,

Арқалатқан еш себепсіз атамызға күнәсін.

Қармаққа Қырықбойдақтан алып келген,

Бау қылып ту бестінің кылын керген.

Атамыз Бәдрисафа жайын ойлап,

Қос мұңлық осылайша күнін көрген.

Келгені отыз үштің шілдесінде,

Айыбы НКВД кеудесінде.

Саяси қуғын- сүргін боп құрбаны,

Отбасы Сагойровпен бір тұрғаны.

 Степан Сагойровың сельпук екен,

Аз халық - остяктың бірі бекем.

Аң аулап, тері илеп, ата кәсіп,

Бақуатты жан екен тапқан нәсіп.

Тозағы бұл дүниенің жер аударған,

Шолпанын көз алдында бір қалдырған

Талмасы Бәдрисафа қайта ұстап,

Кемеге әзер мініп, жан талдырған.

Халықтың бетке ұстар қаймақтарын,

Шеттетіп бала- шаға аймақтарын.

Сібірдің суығына шыдамаған,

Талықсып жолда қалды қаншама адам.

Әйелдер шарасыздан бауыр етін,

Шыдамай жерді шұқып көміп кеткен.

Баржадан суға бөккен шалажансар,

Тірі өлік қанды Обьқа ағып кеткен.